b'\n_START_ARTICLE_\nDigipak\n_START_PARAGRAPH_\nDigipak on patentoitu CD- ja DVD-levyjen kotelointitapa sek\xc3\xa4 AGI Median omistama tavaramerkki._NEWLINE_Digipak-kotelo koostuu taittuvasta kartonkirungosta, jonka sis\xc3\xa4pintaan on kiinnitetty tarvittava yksi tai useampia, yleens\xc3\xa4 kirkkaasta muovista valmistettuja pidikkeit\xc3\xa4, johon levyt kiinnittyv\xc3\xa4t._NEWLINE_Koska Digipak-kotelot olivat ensimm\xc3\xa4isi\xc3\xa4 kilpailijoita tavanomaiselle muoviselle cd-kotelolle, Digipak-sanalla kutsutaan usein my\xc3\xb6hemminkin markkinoille tulleita samantapaisia kartonkikoteloita._NEWLINE_Digipak-koteloa k\xc3\xa4ytet\xc3\xa4\xc3\xa4n usein CD-singlelevyjen ja albumeista teht\xc3\xa4vien erikoispainoksiin. Korkeampaa DVDigipak-koteloa k\xc3\xa4ytet\xc3\xa4\xc3\xa4n vastaavasti DVD-erikoispainosten pakkauksena. Digipak-koteloiden suosio kasvoi nopeasti 2000-luvun alkuvuosina._NEWLINE_Digipak-valmistajat pyrkiv\xc3\xa4t v\xc3\xa4hent\xc3\xa4m\xc3\xa4\xc3\xa4n kotelotyypin ymp\xc3\xa4rist\xc3\xb6kuormitusta lis\xc3\xa4\xc3\xa4m\xc3\xa4ll\xc3\xa4 kierr\xc3\xa4tysmateriaalien k\xc3\xa4ytt\xc3\xb6\xc3\xa4, kuten valmistamalla levypidikkeit\xc3\xa4 vanhoista juomapulloista saadusta PET-muovista tai sokeriruokopohjaisesta kananmunakennopahvista.'